# La mort de Stalin

La mort de Stalin (títol original, The Death of Stalin) és una pel·lícula de comèdia satírica franco-britànica dirigida i coescrita per Armando Iannucci, estrenada l'any 2017. Es tracta de l'adaptació dels còmics francesos homònims de Thierry Robin i Fabien Nury. S'ha doblat i subtitulat al català.

## Argument

Després de la mort de Ióssif Stalin, cap suprem de la Unió soviètica, el 5 de març de 1953, tothom intenta prendre el poder i assegurar la seva subsistència al si mateix del Politburó. del qual el dictador difunt era el secretari general.

## Repartiment

* Adrian Mcloughlin com a Ióssif Stalin
* Jeffrey Tambor com a Gueorgui Malenkov
* Steve Buscemi com a Nikita Khrusxov
* Olga Kurylenko com a Maria Iúdina
* Michael Palin com a Viatxeslav Mólotov
* Simon Russell Beale com a Lavrenti Béria
* Paddy Considine com a Iuri Andreiev
* Andrea Riseborough com a Svetlana Al·lilúieva
* Rupert Friend com a Vassili Djugaixvili
* Jason Isaacs com a Gueorgui Júkov
* Paul Whitehouse com a Anastàs Mikoian
* Paul Chahidi com a Nikolai Bulganin
* Dermot Crowley com a Làzar Kaganóvitx
* Justin Edwards com a Spartak Sokolov
* Richard Brake com a Anatoli Taràsov
* Jonathan Aris com a Mezhnikov
* Roger Ashton-Griffiths com a un músic

## Producció
### Gènesi i desenvolupament

El llançament de la realització del film es va anunciar en el Festival de Canes 2016.

### Rodatge

Armando Iannucci i l'equip del rodatge comencen les preses el 20 de juny de 2016.

### Promoció

L'agost de 2017, es desvetlla el tràiler. Paral·lelament, el Partit comunista de la Federació de Rússia exigeix que el film sigui censurat al país amb el pretext que desacredita la memòria de Stalin. El gener de 2018, el partit arriba finalment a impedir l'estrena del film en el seu territori.

### Festivals i estrenes

The Death of Stalin va ser seleccionat i projectat el 8 de setembre de 2017 al Festival internacional del film de Toronto, abans l'estrena prevista el 20 d'octubre de 2017 al Regne Unit. Va ser difós com a preestrena el 2 de febrer de 2018 en el marc de la 10a setmana del cinema britànic a Bruz. Destacar que el film va ser prohibit 2 dies abans la seva estrena a Rússia pel ministeri de cultura, amb el motiu que el film "afecta símbols nacionals".

## Crítica

* On la pel·lícula sorprèn i colpeja de veritat és en l'abordatge radical a la història a través del seu cantó méés grotesc. Armando Iannucci és un mestre en l'art de riure's del mort i del qui el vetlla.
* "Esporàdicament brillant (...) habitualment irregular (...) Bastants elements de la pel·lícula no funcionen"
* "Es mou invariablement en aquesta línia d'humor popular tirant a pedestre. La funció es recolza en el supòsit que una galeria de caricatures extravagants a càrrec d'actors familiars seduirà al respectable."
* "Interpretada amb una potència glacial i implacable per un repartiment de primer nivell. Tots ho fan ben (…) Puntuació: ★★★★★ (sobre 5)"

## Premis i nominacions
### Premis

* British Independent Film Awards 2017:
** Millor actor a un segon paper per a Simon Russell Beale
** Millor càsting per a Sarah Crowe
** Millor maquillatge per a Nicole Stafford
** Millors decoracions per a Cristina Casali

### Nominacions

* Festival internacional del film de Dubaï 2017: selecció « Cinema of the World »
* Festival internacional del film de Toronto 2017: selecció « Platform »
* British Independent Film Awards 2017:
** Millor film
** Millor realització per a Armando Iannucci
** Millor guió per a Armando Iannucci, David Schneider i Ian Martin
** Millor actriu a un segon paper per a Andrea Riseborough

## Referències

* ↑ «La mort de Stalin». Goita què fan, ara!. [Consulta: 27 novembre 2023].
* 1 2 «Gaumont et Quad lancent le tournage de The Death of Stalin». Le Film Français. [Consulta: 27 agost 2017].
* ↑ «The Death of Stalin: une bande-annonce ultra prometteuse pour l'adaptation de la BD». Begeek, 11-08-2017. [Consulta: 27 agost 2017].
* ↑ «Consécration: Le PC russe veut censurer «La mort de Staline»». 20 minutos. [Consulta: 23 setembre 2017].
* ↑ «Le film “La mort de Staline” ne fait pas rire les Russes» (en francès). Courrier international, 24-01-2018 [Consulta: 26 gener 2018].
* ↑ Casau, Gerard «Riure's del mort i del qui el vetlla». diari ARA, 09-03-2018.
* ↑ Debruge, Peter «Film Review: ‘The Death of Stalin'» (en anglès). Variety, 08-09-2017.
* ↑ Fotogramas.es, Jordi Batlle Caminal «La muerte de Stalin» (en castellà). Fotogramas.
* ↑ Bradshaw, Peter. «The Death of Stalin review – Armando Iannucci has us tremblin' in the Kremlin» (en anglès), 08-09-2017. [Consulta: 4 juliol 2018].